
RAZPIS
  JESENSKE POČITNICE ZA ODRASLE 2026

1. NAMEN
Aktivno preživljanja prostega časa želimo ponuditi vsem odraslim osebam z invalidnostjo, ki želijo:
· kreativno preživeti prosti čas,
· se preizkusiti v različnih športnih aktivnostih,
· pridobiti izkušnje v naravnem okolju,
· preživeti počitnice v okolju brez hrupa in drugih stresnih dejavnikov,
· spoznati zanimive ljudi in dobiti nove prijatelje.
Osnovni cilj počitnic je možnost izbire in načrtovanja preživljanja prostega časa ter širjenje socialne mreže. Poskrbljeno je tudi za nego in spremstvo udeležencev.
 
                2. TERMIN, ČAS IN KRAJ

	
	Termin
	Datum
	Kraj

	
	1. termin
	9.11.- 14.11.2026
	Center Sonček Vrtiče



3. PROGRAM

V Centru Sonček Vrtiče program zajema:
· spoznavanje življenja in dela na podeželju, 
· športne aktivnosti (jahanje, kopanje v bazenu, lokostrelstvo, pohodništvo, igre z žogo, boccia …),
· ustvarjalne delavnice,
· pomoč pri pripravi obrokov in delo v kuhinji,
· družabne večere ob tabornem ognju,
· orientacijski pohod,
· izlete v bližnjo okolico z ogledom znamenitosti,
· kulturne aktivnosti,…

Zveza Sonček si pridržuje pravico do sprememb vsebine programa.

4. KRITERIJI ZA UVRSTITEV V PROGRAM POČITNIC ZA ODRASLE
Udeleženci bodo v program počitnic za odrasle uvrščeni glede na naslednje kriterije:
· starost udeležencev najmanj 18 let,
· udeležba v letu 2026 (prednost imajo tisti, ki se bodo počitnic udeležili prvič),
· število uporabnikov invalidskih vozičkov v posameznem terminu,
· poravnane obveznosti do Zveze Sonček.

5. CENA IN PLAČILO

Cena 5 - dnevnih počitnic znaša 250,00 €. 

Po končanem razpisu oz. prejemu prijave vas bomo z dopisom predvidoma 3 tedne pred izbranim terminom obvestili o uvrstitvi v skupino ter vas informirali o vseh pomembnih zadevah. Udeležbo boste potrdili s plačilom celotnega zneska počitnic – navodila glede tega boste dobili v dopisu. Odjave sprejemamo najmanj teden dni pred odhodom, po tem roku je vračilo denarja možno le v primeru bolezni ob predložitvi zdravniškega potrdila. 

Po dogovoru je ob doplačilu možen prevoz s kombijem, ki se obračunava po veljavnem ceniku Zveze Sonček so.p.. Potrdili ga boste s plačilom pred začetkom programa, skupaj s plačilom celotnega zneska počitnic. 

Pridržujemo si pravico do odpovedi terminov ali udeležbe v primeru nezadostnega števila prijavljenih, nezagotavljanja kadra za izvedbo ali razmer, ki bi onemogočile izvedbo. 

6.  PRIJAVE IN INFORMACIJE
Prijavnice so na voljo na spletni strani Zveze Sonček www.soncek.org in v Centrih Sonček v Ljubljani, Mariboru, Celju, Kranju, Elerjih, Slovenj Gradcu, Ptuju, Murski Soboti, Krškem, Novem mestu, Kopru in Vrtičah ter na regijskih društvih za cerebralno paralizo. 
Pošljete jih lahko tudi na naslov: Zveza Sonček so.p., Rožanska ul. 2, 1000 Ljubljana. 

Prijave zbiramo do 2.10.2026. Prijavnice, ki bodo prispele po tem datumu, bomo upoštevali in razvrstili le v primeru prostih mest. 

Za vse dodatne informacije in prijavnice vam je na voljo Vasja Košti, 040 523 510       pocitniceodrasli@soncek.org

          Vasja Košti	                    Matjaž Jeseničnik
vodja počitnic za odrasle	           direktor Zveze Sonček so.p.

